ครม.เตรียมพิจารณามาตรการควบคู่กับแนวทางผ่อนคลายล็อกดาวน์ พื้นที่ 29 จังหวัดสีแดงเข้ม
การประชุมคณะรัฐมนตรีวันนี้ (30 ส.ค.64) เลื่อนมาจากวันพรุ่งนื้ เนื่องจากมีการอภิปรายไม่ไว้วางใจรัฐมนตรีเป็นรายบุคคล โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานผ่านระบบวิดีโอคอนเฟอเรนซ์ วาระสำคัญคือ การหารือเพิ่มเติมเกี่ยวกับมติของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ที่มีมติผ่อนคลายมาตรการการล็อกดาวน์ในพื้นที่สีแดงเข้ม 29 จังหวัดทั่วประเทศ หลังแนวโน้มผู้ป่วยรายใหม่ลดลง ขณะที่สำนักเลขาธิการคณะรัฐมนตรี จะรายงานเรื่องที่ประกาศในราชกิจจานุเบกษาเกี่ยวกับการดำเนินการป้องกัน ควบคุม แก้ไขปัญหาและบรรเทาผลกระทบจากโรคโควิด -19นอกจากนี้ ครม.จะหารือเกี่ยวกับมาตรการเฝ้าระวังโควิด-19 ควบคู่กับการผ่อนคลายมาตรการ เช่น การจัดหาชุดตรวจ ATK ให้กับร้านอาหาร สถานประกอบการที่ได้กลับมาเปิดบริการ ซึ่งเบื้องต้น ศบค.ต้องการให้ตรวจพนักงานทุกๆสัปดาห์เพื่อป้องกันความเสี่ยง ขณะเดียวกันกระทรวงสาธารณสุขจะรายงานความคืบหน้าในการจัดหาวัคซีนและการส่งมอบวัคซีนในช่วงเดือน ก.ย. - ธ.ค.ปีนี้สำนักงานคณะกรรมการส่งเสริมการลงทุน (บีโอไอ) เสนอกรอบการอำนวยความสะดวกด้านการลงทุนของอาเซียนและกระทรวงพาณิชย์ขอความเห็นชอบแผนปฏิบัติการด้านการพัฒนาพาณิชย์อิเล็กทรอนิกส์ ระยะที่ 1 (พ.ศ. 2564 – 2565 ) รวมถึงรายงานผลการประชุมคณะกรรมการเจรจาการค้าระดับรัฐมนตรีขององค์การการค้าโลก เรื่องการเจรจาจัดทำความตกลงว่าด้วยการอุดหนุนประมงสำนักงานคณะกรรมการทรัพยากรน้ำแห่งชาติ เสนอการขับเคลื่อนการบริหารจัดการทรัพยากรน้ำตามมติคณะกรรมการทรัพยากรน้ำแห่งชาติ และกระทรวงพลังงานเสนอการดำเนินงานเกี่ยวกับกระบวนการระงับข้อพิพาทโดยอนุญาโตตุลาการกระทรวงการต่างประเทศเสนอ ผลการประชุมรัฐมนตรีต่างประเทศอาเซียน – จีน สมัยพิเศษ เพื่อเฉลิมฉลองวาระครบรอบ 30 ปีของความสัมพันธ์กระทรวงการคลังเสนอ ร่างกฎกระทรวงกำหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่..)  ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่..) พ.ศ... มาตราการ ภาษีสำหรับการบริจาคให้แก่กองทุนเพื่อความเสมอภาคทางการศึกษา รวมถึงเสนอการต่ออายุความตกลงทวิภาคีว่าด้วยการแลกเปลี่ยนเงินตรา